CELEX: 31981R2035
Language: el
Date: 1981-07-13 00:00:00
Title: Κανονισμός (ΕΟΚ) αριθ. 2035/81 τού Συμβουλίου τής 13ης Ιουλίου 1981 περί καθορισμού, γιά τήν περίοδο εμπορίας 1981/82, τών ποσών τής ενισχύσεως γιά τό υφαντικό λίνο καί τήν κάνναβη

Avis juridique important

|

31981R2035

Κανονισμός (ΕΟΚ) αριθ. 2035/81 τού Συμβουλίου τής 13ης Ιουλίου 1981 περί καθορισμού, γιά τήν περίοδο εμπορίας 1981/82, τών ποσών τής ενισχύσεως γιά τό υφαντικό λίνο καί τήν κάνναβη  

Επίσημη Εφημερίδα αριθ. L 200 της 21/07/1981 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 2035/81 ΤΟΥ ΣΥΜΒΟΥΛΙΟΥ  της 13ης Ιουλίου 1981  περί καθορισμού, για την περίοδο εμπορίας 1981/82, των ποσών της ενισχύσεως για το υφαντικό λίνο και την κάνναβη  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  τον κανονισμό (ΕΟΚ) αριθ. 1308/70 του Συμβουλίου της 29ης Ιουνίου 1970 περί κοινής οργανώσεως αγοράς στον τομέα του λίνου και της καννάβεως (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 4 παράγραφος 3,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  την γνώμη της Οικονομικής και Κοινωνικής Επι- τροπής (4),  Εκτιμώντας:  ότι το άρθρο 4 του κανονισμού (ΕΟΚ) αριθ. 1308/70 προβλέπει ότι τα ποσά της ενισχύσεως για το λίνο που προορίζεται, κυρίως, για την παραγωγή ινών και την κάνναβη, που παράγονται στην Κοινότητα, πρέπει να καθορίζονται ετησίως·  ότι, δυνάμει του άρθρου 4 παράγραφος 2 του εν λόγω κανονισμού, το ποσό αυτό καθορίζεται ανά εκτάριο σπαρθείσας και συγκομισθείσας εκτάσεως κατά τρόπο που να εξασφαλίζεται η ισορροπία μεταξύ του αναγκαίου όγκου παραγωγής στην Κοινότητα και των δυνατοτήτων διαθέσεως της παραγωγής αυτής· ότι πρέπει να καθορίζεται, λαμβάνοντας υπόψη την τιμή των ινών λίνου και καννάβεως και των σπόρων καννάβεως που εφαρμόζεται στην παγκόσμια αγορά, την τιμή άλλων φυσικών ανταγωνιστικών προϊόντων καθώς και την τιμή στόχου των σπόρων λίνου·  ότι στο άρθρο 68 της πράξεως προσχωρήσεως του 1979 έχουν ορισθεί τα κριτήρια για τον καθορισμό του ύψους της ενισχύσεως στο κατωτέρω επίπεδο·  ότι η εφαρμογή των κριτηρίων που αναφέρονται ανωτέρω οδηγεί στον καθορισμό του ποσού της ενισχύσεως στο κατωτέρω επίπεδο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1981/82, το ύψος της ενισχύσεως που αναφέρεται στο άρθρο 4 του κανονισμού (ΕΟΚ) αριθ. 1308/70 καθορίζεται:  α) όσον αφορά το λίνο:  - σε 59,30 ECU ανά εκτάριο για την Ελλάδα,  - σε 296,48 ECU ανά εκτάριο για τα άλλα Κράτη μέλη·  β) όσον αφορά την κάνναβη:  - σε 53,85 ECU ανά εκτάριο για την Ελλάδα,  - σε 269,26 ECU ανά εκτάριο για τα άλλα Κράτη μέλη.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Ιουλίου 1981.  Για το Συμβούλιο  Ο Πρόεδρος  Lord CARRINGTON  (1) ΕΕ αριθ. L 146 της 4. 7. 1970, σ. 1.  (2) ΕΕ αριθ. C 75 της 3. 4. 1981, σ. 26.  (3) ΕΕ αριθ. C 90 της 21. 4. 1981, σ. 101.  (4) ΕΕ αριθ. C 159 της 29. 6. 1981, σ. 27.